Richard Williams — den eldste sønn og arving av Morgan Williams, , en rik brygger i Putney og hans hustru Kathrine, den eldste søsteren til Thomas Cromwell — var født i sognet Llanishen nord for Cardiff i fylket Glamorgan. Den første delen av livet hans finnes det ingen bevart informasjon om, men han kom til det kongelige hoff grunnet sitt slektskap med Thomas Cromwell, da en av de nærmeste statsmennene til Henrik VIII av England, og som kongen selv hadde forfremmet fra en i utgangspunktet ydmyk posisjon i samfunnet og til å bli jarl av Essex, generalvikar og medlem av Hosebåndsordenen.